Wat werk in dié dokumentêr is die tempo waarteen dit gemaak is, die deeglike navorsing, en veral die hoeveelheid mense met wie onderhoude oor hom gevoer is – van sy ouers en onderwysers tot vriende en van die meisies wat vir sy val verantwoordelik was. Daarom kry ‘n mens ‘n taamlike goeie geheelbeeld van wat gebeur het, met ‘n waardevolle les oor wat gebeur as almal vir jou sê jy is die beste in die wêreld. TIGER op Showmax sal veral aanklnk vind by gholfspelers en mense wat die drama destyds gevolg het. Dit wys hoe ‘n ikoon opgebou en afgebreek word. Dis uitstekend.